
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 868 

27 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόδοση στις Νομαρχιακές Αυτοδιοικήσεις ποσο¬ 
στού των εισπραττομένων προστίμων, χρηματικών 
ποινών και προσαυξήσεων που επιβάλλονται από 
αυτές, σύμφωνα με την παρ.1 του άρθρου 16 του ν. 

2946/2001 . 1 

Αναπροσαρμογή ανωτάτου ορίου έκδοσης εγγυητι¬ 
κών επιστολών από την ΣΥΝ ΕΤΑΙΡΙΣΤΙΚΗ ΤΡΑΠΕΖΑ 

ΝΟΜΟΥ ΤΡΙΚΑΛΩΝ ΣΥΝ.ΠΕ. 2 

Απονομή Επαίνου σε Μονίμους Υπαλλήλους. 3 

Διορισμός μελών του Δ.Σ. του Ειδικού Ταμείου Οργα- 
νώσεως Συναυλιών της Κρατικής Ορχήστρας Θεσ¬ 
σαλονίκης. 4 

Έγκριση απόφασης Προέδρου ΕΟΤ με θέμα: «Ίδρυση 
Γραφείου Υποστήριξης Τουρισμού στην Κόρινθο» 5 


ΑΠΟΦΑΣΕΙ Σ 

Αριθμ. 31404 (1) 

Απόδοση στις Νομαρχιακές Αυτοδιοικήσεις ποσοστού 
των εισπραττομένων προστίμων, χρηματικών ποινών 
και προσαυξήσεων που επιβάλλονται από αυτές, σύμ¬ 
φωνα με την παρ.1 του άρθρου 16 του ν. 2946/2001. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16, παρ. 1 του ν. 2946/2001 
«Υπαίθρια Διαφήμιση, Συμπολιτείες Δήμων και Κοινοτή¬ 
των & άλλες διατάξεις» (ΦΕΚ 224/Α/8.10.2001). 

2. Τις διατάξεις των άρθρων 22 και 24 του ν. 2218/1994 
«Ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια & άλλες διατάξεις» (ΦΕΚ 90/Α/13.6.1994). 

3. Τις διατάξεις του άρθρου 2, παρ. 1 του ν. 356/1974 
«Περί Κώδικος Εισπράξεως Δημοσίων Εσόδων» (ΦΕΚ 
90/Α/1974), όπως ισχύει. 


4. Τις διατάξεις του άρθρου 106, παρ. 4του ν. 2362/1995 
(ΦΕΚ 247/Α/27.11.1995), όπως ισχύει. 

4. Τις διατάξεις της υπ’ αριθμ. 1093792/5244/0016/1999 
(ΦΕΚ 2001/Β/11.11.1999) απόφασης του Υπουργού Οικο¬ 
νομικών «Είσπραξη εσόδων υπέρτρίτωναπότιςΔημόσιες 
Οικονομικές Υπηρεσίες», όπως ισχύει. 

5. Τις διατάξεις του άρθρου 3, παρ. 7 και 8 του ν. 2242/ 
1994 (ΦΕΚ 162/Α/1994), όπως ισχύει. 

6. Τις διατάξεις των άρθρων 55, 60 και 61 του π.δ. 16/ 
1989 «Περί Κανονισμού Λειτουργίας των Δ.Ο.Υ. και τοπι¬ 
κών γραφείων»(ΦΕΚ6/Α/1989), όπως ισχύει. 

7. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 
527/Β/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης, σχετικά με την μεταβίβαση αρμοδιοτήτων 
στους Υφυπουργούς ΕΣ.Δ.Δ.&Α. 

8. Την υπ’ αριθμ. 14650/Δ10Ε85/17.3.2004 (ΦΕΚ 519/ 
Β/17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών, σχετικά με την 
μεταβίβαση αρμοδιοτήτων στους Υφυπουργούς Οικο¬ 
νομίας και Οικονομικών. 

9. Το γεγονός ότι από την παρούσα δεν προκαλείται δα¬ 
πάνη σε βάροςτου Κρατικού Προϋπολογισμού, αποφασί¬ 
ζουμε: 

Σύμφωνα με τις διατάξεις του άρθρου 16, παρ. 1 του 
ν. 2946/2001, ποσοστό 50% των εισπραττομένων πάσης 
φύσεως προστίμων, χρηματικών ποινών και προσαυξήσε¬ 
ων επ’ αυτών, που επιβάλλονται από τις Νομαρχιακές Αυ¬ 
τοδιοικήσεις, αποτελεί έκτακτο έσοδο της οικείας Νο¬ 
μαρχιακής Αυτοδιοίκησης, εφόσον από άλλη διάταξη δεν 
ορίζεται μεγαλύτερο ποσοστό και αποδίδονται σε αυτές, 
σύμφωνα μετά ακολούθως οριζόμενα. 

1. Τα ποσά από την επιβολή των πάσης φύσεως προστί¬ 
μων, χρηματικών ποινών και προσαυξήσεων επ' αυτών, 
που αναλογούν, σύμφωνα με τις ισχύουσες διατάξεις, σε 
έσοδα των Νομαρχιακών Αυτοδιοικήσεων (Ν.Α.) και βε¬ 
βαιώνονται στις δημόσιες οικονομικές υπηρεσίες 
(Δ.Ο.Υ.), προκειμένου να επιδιωχθεί η είσπραξή τους κα¬ 
τά τις διατάξειςτου Κώδικα Είσπραξης Δημοσίων Εσόδων 
(Κ.Ε.Δ.Ε.), εισπράττονται σύμφωνα με την υπ’ αριθμ. 
1093792/5244/0016/6.10.1999 (ΦΕΚ 2001/Β/11.11.1999) 
απόφαση του Υπουργού Οικονομίας & Οικονομικών περί 
«Είσπραξης εσόδων υπέρ τρίτων από τις Δημόσιες Οικο- 

νομικές Υπηρεσίες» και αποδίδονται από τις Δ.Ο.Υ. στις 
δικαιούχους Ν.Α. κάθε μήνα. 

2. Στις ατομικές ειδοποιήσεις γνωστοποίησης της επι¬ 
βολής των προστίμων και χρηματικών ποινών, που απο- 
στέλλονται στους οφειλέτες από τις αρμόδιες Διευθύν¬ 
σεις των Ν.Α., καθώς και στους σχετικούς χρηματικούς 
καταλόγους που αποστέλλονται από αυτές στις Δ.Ο.Υ., 
προκειμένου να βεβαιωθούν, αναγράφεται, μεταξύ άλ¬ 
λων, και η ανάλυση του συνολικά οφειλόμενου ποσού ανά 
κωδικό αριθμό εσόδου (Κ.Α.Ε.), ανάλογα με τους δικαι¬ 
ούχους. Συγκεκριμένα, αναγράφεται ξεχωριστά το ποσό 
του προστίμου-χρηματικής ποινής που αποτελεί έσοδο 
της Ν.Α. και έχει Κ.Α.Ε. εκτός προϋπολογισμού, όπως αυ¬ 
τός έχει καθορισθείγια κάθε Ν.Α, στο πλαίσιο εφαρμογής 
της υπ’ αριθμ. 1093792/5244/0016/6.10.1999 απόφασης 
του Υπουργού Οικονομίας & Οικονομικών και ξεχωριστά 
το ποσό που αποτελεί δημόσιο έσοδο και έχει Κ.Α.Ε. προ¬ 
ϋπολογισμού, ανάλογα με το είδος του προστίμου. Τα ει- 
σπραττόμενα από τις Δ.Ο.Υ. ποσά, οίκοθεν ή με βάση 
τους χρηματικούς καταλόγους που έχουν αποσταλεί σε 
αυτές από τις Ν.Α. και αποτελούν, σύμφωνα με τις ισχύ- 
ουσες διατάξεις, έσοδα των Νομαρχιακών Αυτοδιοικήσε¬ 
ων, αποδίδονται σε αυτές κάθε μήνα. 

Στην περίπτωση που οι οφειλέτες προβούν σε εξόφλη¬ 
ση της οφειλής τους με βάση την ειδοποίηση που έλαβαν 
από τις αρμόδιες διευθύνσεις των Ν.Α και κατόπιν σχετι¬ 
κής δήλωσης στην αρμόδια Δ.Ο.Υ. (οίκοθεν είσπραξη), 
υποχρεούνται να αποστέλλουν στις διευθύνσεις των Ν.Α. 
που επέβαλαντο πρόστιμο ή χρηματική ποινή, αντίγραφα 
των διπλότυπων είσπραξης, προκειμένου να γνωστοποιή¬ 
σουν την εξόφλησή τους. 

3. Οι αρμόδιες Διευθύνσεις των Ν.Α. που επιβάλλουντα 
πρόστιμα, αποστέλλουν στις οικείες Διευθύνσεις Οικονο¬ 
μικών Υπηρεσιών τα ακόλουθα: 

α) Αντίγραφα των χρηματικών καταλόγων και των αντί¬ 
στοιχων περιληπτικών καταστάσεων βεβαίωσης που απέ- 
στειλαν στις Δ.Ο.Υ., με βάση τις διατάξεις του άρθρου 55 
του π.δ. 16/1989 «Κανονισμός Λειτουργίας Δ.Ο.Υ. & Τοπι¬ 
κών Γ ραφείων». 

β) Για τις οφειλές που εισπράχθηκαν από τις Δ.Ο.Υ. οί¬ 
κοθεν, αντίγραφα των αποδεικτικών είσπραξης, ομαδο- 
ποιημένα κατά είδος προστίμου και συνοδευόμενα από 
έγγραφο που αναφέρεται το συνολικά εισπραχθέν ποσό 
κατά Κ.Α.Ε (προϋπολογισμού και εκτός προϋπολογι¬ 
σμού) και είδος προστίμου, με βάση τις διατάξεις που αυ¬ 
τό επιβλήθηκε. 

4. Οι Δ.Ο.Υ. αποστέλλουν στις Διευθύνσεις Οικονομι¬ 
κών Υπηρεσιών των Ν.Α., τα ακόλουθα: 

α) Αμέσως μετά τη βεβαίωση των τίτλων είσπραξης, το 
ένα αντίγραφο της περιληπτικής κατάστασης βεβαίωσης, 
συμπληρωμένο με τον αύξοντα αριθμό και την ημερομη¬ 
νία καταχώρησης του τίτλου στο βιβλίο βεβαίωσης ει¬ 
σπρακτέων εσόδων, όπως προβλέπεται από τις διατάξεις 
των άρθρων 55 και 61 του π.δ. 16/1989 «Κανονισμός Λει¬ 
τουργίας Δ.Ο.Υ. & Τοπικών Γ ραφείων», Γ ια τις περιπτώ¬ 
σεις που αναφέρονται στην παρ. 3 του άρθρου 60 του 
ανωτέρω Π.Δ., το πρωτότυπο του αποσπάσματος μαζί με 
ένα αντίγραφο της περιληπτικής κατάστασης επιστρέφε- 
ται επίσης στη Διεύθυνση Οικονομικών Υπηρεσιών της 
Ν.Α., η οποία το διαβιβάζει στην αρμόδια διεύθυνση της 
Ν.Α. που επέβαλε το πρόστιμο, προκειμένου αυτή να συ- 
ντάξει νέο τίτλο είσπραξης, να τον διαβιβάσει στην αρμό¬ 


δια Δ.Ο.Υ. και να αποστείλει εκ νέου στην οικεία Διεύθυν¬ 
ση Οικονομικών Υπηρεσιών τα στοιχεία που αναφέρονται 
στην παρ. 3 της παρούσης. 

β) Κάθε μήνα, ονομαστικές καταστάσεις που περιλαμ- 
βάνουντα στοιχεία των οφειλετών καθώς και τα ποσά που 
εισπράχθηκαν ανά τριπλότυπο βεβαίωσης και αποδόθη¬ 
καν στις Ν.Α. 

5. Γιατην εφαρμογή των διατάξεων που προβλέπουν ως 
ειδικευμένα τα έσοδα που προκύπτουν για τις Ν. Α από την 
επιβολή ορισμένων προστίμων, δυνάμενα να διατεθούν 
για την κάλυψη συγκεκριμένων κατηγοριών δαπανών 
(όπως, διάθεση εσόδων προερχομένων από επιβολή προ¬ 
στίμων για αυθαίρετες κατασκευές, σύμφωνα με τις δια¬ 
τάξεις του άρθρου 9, παρ. 3 του ν. 3212/2003, διάθεση 
εσόδων σύμφωνα με τις διατάξεις του άρθρου 11, παρ.6 
του ν.2965/2001 κ.α.), οι Διευθύνσεις Οικονομικών Υπη¬ 
ρεσιών των Ν.Α παρακολουθούν, με βάση τα οριζόμενα 
στις παρ. 3 και 4 της παρούσης, τα βεβαιωθέντα, εισπρα- 
χθέντα και αποδοθέντα στις Ν.Α. ποσά, ανά είδος επιβλη- 
θέντος προστίμου, ανάλογα με τις διατάξεις που προβλέ¬ 
πουν την επιβολή του. 

Ειδικά για τα εισπραχθέντα ποσά από τα πρόστιμα με 
Κωδικό Αριθμό Εσόδου Προϋπολογισμού 3517, που ανα- 
φέρονται στις παραγράφους 7 και 8 του άρθρου 3 του ν. 
2242/1994 (ΦΕΚ 162/Α), οι Διευθύνσεις Οικονομικών Υπη¬ 
ρεσιών των Ν.Α. συγκεντρώνουν και αποστέλλουν στην 
αρμόδια Διεύθυνση του Υπουργείου ΕΣ.Δ.Δ.&Α, έως το 
τέλος Ιανουάριου κάθε έτους, τα συνολικά ποσά που ει- 
σπράχθηκαν κατά το προηγούμενο ημερολογιακό έτος 
και αφορούσαν το συγκεκριμένο Κ.Α.Ε., προκειμένου στη 
συνέχεια να εκδοθεί η απόφαση του Υπουργού Περιβάλ¬ 
λοντος, Χωροταξίας και Δημοσίων Έργων, που προβλέ- 
πεται στο άρθρο 3 παρ. 7 του ν. 2242/1994 και να αποδο- 
θούντα ανωτέρω ποσά στις δικαιούχους Ν.Α. 

Η ισχύς της παρούσας απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2005 

01 ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΑΔ. ΡΕΓΚΟΥΖΑΣ, Π. ΔΟΥΚΑΣ 
-♦- 

Αριθμ. 2/26180/0025 (2) 

Αναπροσαρμογή ανωτάτου ορίου έκδοσης εγγυητικών 
επιστολών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΝΟ¬ 
ΜΟΥ ΤΡΙΚΑΛΩΝ ΣΥΝ.ΠΕ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του νόμου 2441/1996 (ΦΕΚ ΑΊ 256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το π.δ. 284/1988 «Οργανισμός του Υπουργείου Οικο¬ 
νομικών» (ΦΕΚ Α1128/1988). 

3) Την υπ’ αριθμ. 2/40508/0004/23.9.2004 (ΦΕΚ Β'/ 
1185/3.8.2004) απόφαση του Υφυπουργού Οικονομίας 

και Οικονομικών «Μεταβίβαση αρμοδιοτήτων και της 
εξουσίας να υπογράφουν με «Εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γενικού Λογιστηρίου του Κράτους 
και της Γενικής Δ/νσης Δημόσιας Περιουσίας και Εθνικών 
Κληροδοτημάτων». 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το Δη¬ 
μόσιο και τα Ν.Π.Δ.Δ. σε διαγωνισμούς ή Συμβάσεις για 
εκτέλεση έργων, προμήθειες κ.λπ.». 

5) Το από 16.5.2005 έγγραφο της ανωτέρω Τράπεζας, 
με το οποίο ζητά την αναπροσαρμογή του ανωτάτου ορί¬ 
ου έκδοσης εγγυητικών της επιστολών στο ποσό των 
18.000.000,00 ευρώ. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών 
επιστολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΝΟΜΟΥ 
ΤΡΙΚΑΛΩΝ ΣΥΝ. ΠΕ. στο ποσό των ευρώ δέκα οκτώ εκα¬ 
τομμυρίων (18.000.000), με τους όρους και τις προϋπο¬ 
θέσεις βάσει των οποίων παρέχονται από τις Τράπεζες 
που λειτουργούν στην Ελλάδα εγγυήσεις στο Δημόσιο 
και τα Νομικά Πρόσωπα Δημοσίου Δικαίου για εκτέλεση 
έργων, προμήθειες κ.λπ. (απόφασή μας 2028691/4354/ 
3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2005 

Με εντολή Υφυπουργού 
Ο Γενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθμ. Φ.473.1/ΑΔ/564399 (3) 

Απονομή Επαίνου σε Μονίμους Υπαλλήλους. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του ν. 2683/1992 
«Κώδικας Κατάστασης Δημ. Πολιτικών Διοικητικών Υπαλ¬ 
λήλων». 

β. Το υπ’ αριθμ. Φ.473.1/ΑΔ.1431/Σ397/5.4.05/ΔΑΚ έγ¬ 
γραφο. 

γ. Την υπ’ αριθμ. 28/3.6.05 Γνωμοδότηση του Υπηρε¬ 
σιακού Συμβουλίου ΓΕΑ. 

δ. Την υπ’ αριθμ. Φ.000/2/791/Σ.241/7.3.2002 (ΦΕΚ. 
282/τ.Β'/7.3.2002) απόφαση ΥΕΘΑ «Περί μεταβίβασης 
αρμοδιοτήτων ΥΕΘΑ στον Ειδικό Γραμματέα ΥΕΘΑ», 
αποφασίζουμε: 

2. Απονέμουμε την Ηθική Αμοιβή του Επαίνου στους 
Μονίμους Υπαλλήλους ΚΛ/ΔΕ ΤΕΧΝΙΚΩΝ ΜΗΧΑΝΟΛΟ- 
ΓΙΑΣ ΓΕΛΑΔΑΡΗ ΚΩΝ/ΝΟ (ΑΜ:6650), ΓΙΑΝΝΑΚΟΠΟΥΛΟ 
IΩΑΝ ΝΗ(ΑΜ:5340), ΛΑΒΑΝΤΣΙΩΤΗ ΛΕΩΝΙΔΑ(ΑΜ:8188), 
ΜΠΟΥΜΠΟΔΗΜΟ ΒΑΣΙΛΕΙΟ (ΑΜ:6609),ΣΕΡΛΕΤΗ ΔΗ- 
ΜΗΤΡΙΟ (ΑΜ:6967), ΤΑΤΣΙΟ ΙΩΑΝΝΗ (ΑΜ.6649) και Μ.Υ. 
ΚΛ/ΔΕ ΟΔΗΓΩΝ ΑΥΤΟΚΙΝΗΤΩΝ ΠΑΠΑΝΙΚΟ ΚΩΝ/ΝΟ 
(ΑΜ:3468), διότι, εργαζόμενοι με υπερβάλλονταζήλο, πέ¬ 


ραν του καλώς εννοουμένου καθήκοντος και εκτός ωρα¬ 
ρίου εργασίας, κάτω από αντίξοες συνθήκες, αντικατέ¬ 
στησαν τμήμα αγωγού καυσίμων, μήκους 500 μέτρων, 
εξοικονομώντας για την Π. Απάνω από 150.000.00 ευρώ. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Ιουνίου 2005 

Ο Ειδικός Γραμματέας ΥΕΘΑ 
ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/45111 (4) 

Διορισμός μελών του Δ.Σ. του Ειδικού Ταμείου Οργανώ- 
σεως Συναυλιών της Κρατικής Ορχήστρας Θεσσαλο¬ 
νίκης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 5 παρ. 1 εδάφια α', ε' και ζ'του ν. 2557/ 
1997 «Θεσμοί, μέτρα και δράσεις πολιτιστικής ανάπτυ¬ 
ξης» (ΦΕΚ 271/Α/24.12.1997). 

β) των άρθρων 10 παρ. 2 και 11 παρ.4 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης». 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και του Υπουργού Πολιτισμού, με την οποία 
ανατέθηκε η άσκηση αρμοδιοτήτων στην Αναπληρωτή 
Υπουργό Πολιτισμού Φάνη Πάλλη-Πετραλιά και στους 
Υφυπουργούς Γεώργιο Ορφανό και Πέτρο Τατούλη (ΦΕΚ 
527/Β/24.3.2004), όπως διορθώθηκε στο υπ’ αριθμ. 
558/Β/2.4.2004 ΦΕΚ. 

3. Το υπ’ αριθμ. 7292/276/24.1.2005 έγγραφο του Δή¬ 
μου Θεσσαλονίκης, αποφασίζουμε: 

Α.- Διορίζουμε, ως μέλη του Διοικητικού Συμβουλίου 
του Ειδικού Ταμείου Οργανώσεως Συναυλιών (Ε.Τ.Ο.Σ.) 
της Κρατικής Ορχήστρας Θεσσαλονίκης (ΝΠΙΔεποπτευ¬ 
όμενο από το Υπουργείο Πολιτισμού), με τετραετή θη¬ 
τεία, τους εξής: 

1. Βασίλη Γάκη, του Γεωργίου, Δημοτικό Σύμβουλο Δή¬ 
μου Θεσσαλονίκης - Πρόεδρο Οικονομικού Επιμελητηρί¬ 
ου Θεσσαλονίκης- Αντιπρόεδρο Τ.ν 100 και ΡΜ 100, ως 
Πρόεδρο. 

2. Κωνσταντίνο Καλαϊτζή, του Γεωργίου, Δικηγόρο, ως 
Αντιπρόεδρο. 

3. Θεοφάνη Καραγιώργο του Αλκιβιάδη, Επίκουρο Κα¬ 
θηγητή Λογιστικής. 

4. Στέλλα Μπότζα, του Φυλακτού, Πτυχιούχο Διοίκησης 
Επιχειρήσεων - Στέλεχος ομάδας πολιτικού ΜαΓΚθΙίπς) 
στην Τοπική Αυτοδιοίκηση 

5. Ευσταθία Μαυρίδου - Γκουτζίκα, του Αθανασίου, Νο¬ 
μικό - Μουσικό. 

Β. Στις συνεδριάσεις του ανωτέρω Διοικητικού Συμβου¬ 
λίου θα παρίσταται, χωρίς δικαίωμα ψήφου, ως Εισηγη¬ 
τής ο Διευθυντής της εν λόγω Ορχήστρας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΝΗ ΠΑΛΛΗ - ΠΕΤΡΑΛΙΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 6870 (5) 

Έγκριση απόφασης Προέδρου ΕΟΤ με θέμα: «Ίδρυση 
Γραφείου Υποστήριξης Τουρισμού στην Κόρινθο». 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 παρ. 2α του ν. 2160/1993 
(ΦΕΚ 118/Α/19.7.1993) «Ρυθμίσεις για τον Τουρισμό και 
άλλες διατάξεις, σε συνδυασμό με το π.δ. 365/1997 (ΦΕΚ 
241/Α/1997) «Διατήρηση εποπτείας Ν.Π.Δ.Δ. από το 
Υπουργείο Ανάπτυξης». 

2. Τοπ.δ. 122/2004 (ΦΕΚ 85/Α717.3.2004) «Ανασύσταση 
του Υπουργείου Τουρισμού». 

3. Τον. 3270/8.10.2004 (ΦΕΚ 187/Α/11.10.2004) «Αρμο¬ 
διότητες του Υπουργείου Τουριστικής Ανάπτυξης και θέ¬ 
ματα Τουρισμού». 

4. Το π.δ. 123/2004 (ΦΕΚ 86/Α/18.3.2004) «Διορισμός 
Υπουργού, Αναπληρωτή Υπουργού και Υφυπουργών». 

5. Τη υπ’ αριθμ. 1153/20.4.2004 (ΦΕΚ 591/Β/21.4.2004) 
κοινή απόφαση του Πρωθυπουργού και του Υπουργού 
Τουριστικής Ανάπτυξης «Ανάθεση αρμοδιοτήτων στον 
Υφυπουργό Τουριστικής Ανάπτυξης Αναστάσιο Λιάσκο». 

6. Τη υπ’ αριθμ. 2955/28.5.2004 (ΦΕΚ 157/Γ/4.6.2004) 
κοινή απόφαση του Πρωθυπουργού και του Υπουργού 


Τουρισμού «Διορισμός Ειδικού Γραμματέα Τουριστικής 
Ανάπτυξης». 

7. Την υπ’ αριθμ. 508008/2.6.2005 απόφαση Προέδρου 
του ΕΟΤ, αποφασίζουμε: 

Εγκρίνουμε, ως έχει, την υπ’ αριθμ. 508008/2.6.2005 
απόφαση του Προέδρου ΕΟΤ, η οποία αφορά στην ίδρυ¬ 
ση Γραφείου Υποστήριξης Τουρισμού στην Κόρινθο, το 
οποίο θα υπάγεται στην Περιφερειακή Υπηρεσία Τουρι¬ 
σμού (ΠΥΤ) Πελοποννήσου, σύμφωνα με τους όρους και 
τις διαδικασίες που αναλυτικά αναφέρονται στην προα- 
ναφερόμενη απόφαση του Προέδρου ΕΟΤ. 

Η δαπάνη για την ίδρυση του ως άνω Γ ραφείου Υπο¬ 
στήριξης Τουρισμού (καταβολή μισθωμάτων, λειτουργι¬ 
κά έξοδα κ.λπ.) θα βαρύνει τον τακτικό προϋπολογισμό 
του ΕΟΤ με κ.α. 4211/2009 (έξοδα διοίκησης και λειτουρ¬ 
γίας της ΠΥΤ Πελοποννήσου). 

Η ισχύς της παρούσας αρχίζει από δημοσιεύσεως στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




